text: Våben afsløret i Skodborg
  27 september 2013 kl. 05.47
  To mænd på 36 og 44 år blev torsdag aften anholdt af Syd- og Sønderjyllands Politi i Skodborg ved Rødding. De er sigtet for overtrædelse af våbenloven.
  Et vidne havde set, at de bar et våben ind i en ejendom på Skodborg Vestergade, hvor den 36-årige bor.
  De to mænd var i besiddelse af et dobbeltløbet jagtgevær og peberspray.
  Den 36-årige havde også en bil på falske nummerplader, og han har ikke kørekort. Bilen blev beslaglagt.
  